CELEX: 62018CN0555
Language: hr
Date: 2018-08-30 00:00:00
Title: Predmet C-555/18: Zahtjev za prethodnu odluku koji je 30. kolovoza 2018. uputio Sofijski rajonen sad (Bugarska) – K.H.K. protiv B.A.C., E.E.K.

26.11.2018   
            
            
               HR
            
            
               Službeni list Europske unije
            
            
               C 427/14
            
         
      Zahtjev za prethodnu odluku koji je 30. kolovoza 2018. uputio Sofijski rajonen sad (Bugarska) – K.H.K. protiv B.A.C., E.E.K.
      (Predmet C-555/18)
      (2018/C 427/20)
      Jezik postupka: bugarski
      
         Sud koji je uputio zahtjev
      
      Sofijski rajonen sad
      
         Stranke glavnog postupka
      
      
         Tužitelj: K.H.K.
      
         Tuženici: B.A.C, E.E.K.
      
         Prethodna pitanja
      
      
                  1.
               
               
                  Je li platni nalog za novčanu tražbinu u skladu s člankom 410. Graždanskog procesualenog kodeksa (Zakonik o građanskom postupku, u daljnjem tekstu: ZGP) koji još nije postao pravomoćan vjerodostojna isprava u smislu članka 4. točke 10. Uredbe (ЕU) br. 655/2014 Europskog parlamenta i Vijeća od 15. svibnja 2014. (1)?
               
            
                  2.
               
               
                  Ako platni nalog u skladu s člankom 410. ZGP-a nije vjerodostojna isprava, mora li se na temelju zahtjeva pokrenuti poseban postupak u skladu s člankom 5. točkom (a) Uredbe (EU) br. 655/2014 Europskog parlamenta i Vijeća od 15. svibnja 2014. izvan okvira postupka u skladu s člankom 410. ZGP-a?
               
            
                  3.
               
               
                  Ako je platni nalog u skladu s člankom 410. ZGP-a vjerodostojna isprava, je li sud dužan donijeti odluku u roku iz članka 18. stavka 1. Uredbe (EU) br. 655/2014 Europskog parlamenta i Vijeća od 15. svibnja 2014. ako je nacionalnim propisom određeno da rokovi ne teku za vrijeme sudskih praznika?
               
            
         (1)  Uredba (EU) br. 655/2014 Europskog parlamenta i Vijeća od 15. svibnja 2014. o uspostavi postupka za europski nalog za blokadu računa kako bi se pojednostavila prekogranična naplata duga u građanskim i trgovačkim stvarima (SL 2014., L 189, str. 59.)